ત્રિપુરા, મેઘાલય અને નાગાલેન્ડ વિધાનસભાની ચૂંટણીના પરિણામ જાહેર થયા આ ત્રણેય રાજ્યોમાં ભાજપે પગ પેસારા કરવા માટે ખુબ મહેનત કરી હતી, અને તેનું પરિણામ પણ દેખાઈ રહ્યું છે. ત્રિપુરા અને નાગાલેન્ડમાં ભાજપ અને ગઠબંધનને બહુમતી મળી છે અને આ બે રાજ્યોમાં ભાજપ ગઠબંધનની સરકાર રચાશે, જ્યારે મેઘાલયમાં કોંગ્રેસ તરફી મતદારોનો ઝોક રહ્યો છે. તેમ છતાં ભાજપે જાહેર કર્યું છે તેઓ મેઘાલયમાં સરકાર રચવાનો દાવો કરશે.ત્રિપુરામાં ભાજપને ૪૩ બેઠક મળી છે, જ્યારે ડાબેરીઓને ૧૬ બેઠક મળી છે. કોંગ્રેસને એક પણ બેઠક મળી નથી. અગાઉ ૨૦૧૩માં જ્યારે વિધાનસભાની ચૂંટણી થઈ હતી, ત્યારે ત્રિપુરામાં ડાબેરીઓ ૪૯ બેઠકો પર વિજયી થયા હતા, કોંગ્રેસને ૧૦ બેઠક મળી હતી, અને ભાજપને એક પણ બેઠક મળી નથી. આમ ભાજપે ૨૫ વર્ષ જૂનુ ડાબેરીઓનું શાસન ઉખેડી નાંખ્યું છે. ભાજપને ૩૬ બેઠક મળી, અને તેમનો સાથી પક્ષ ઈન્ડિજિનિયસ પીપલ્સ ફ્રન્ટ ઓફ ત્રિપુરા સાથે મળીને કુલ ૪૩ બેઠકો પર જીત મેળવી છે.